|  |  |  |
| --- | --- | --- |
| **Mestský úrad v Kremnici** | ***Výtlačok č.:***  |  |
| ***Správca dokumentu: Kultúrne a informačné centrum mesta Kremnica*** | ***Zmena č.:*** |
| ***Vypracoval:*** ***Veronika Chrienová****funkcia: koordinátor CR a KN* | ***Podpis:*** | ***Dňa:*** |
| ***Schválil:******Ing. Mgr. Alexander Ferenčík****funkcia: primátor mesta* | ***Podpis:*** | ***Dňa:*** |



Smernica č. 1/2017

Mestského úradu v Kremnici

**o Používaní loga mesta Kremnica**

OBSAH A LIST ZMIEN

|  |  |  |  |
| --- | --- | --- | --- |
| ***Kapitola******číslo:*** | ***Názov kapitoly*** | ***Zmena*** ***číslo:*** | ***Dátum zmeny:*** |
| ***1.*** | ***Úvodné ustanovenia*** |  |  |
| ***2.*** | ***Použitie loga*** |  |  |
| ***3.*** | ***Podmienky použitia loga*** |  |  |
| ***4.*** | ***Záverečné ustanovenia*** |  |  |
| ***5.*** | ***Prílohy*** |  |  |

1. **ÚVODNÉ USTANOVENIA**

**1.1. Účel vydania**

Účelom tohto dokumentu je zabezpečiť jednotné spôsoby používania loga mesta Kremnica.

**1.2. Logo mesta Kremnica**

Logo mesta Kremnica je neoficiálnym symbolom mesta, ktorému prináleží funkcia komunikačného prvku reprezentujúceho mesto Kremnica smerom navonok pri vlastnej komunikácii s občanom, propagácii mesta, v oblasti cestovného ruchu, reklamy a pod.

Logom mesta Kremnica je návrh vypracovaný Jurajom Chmurom, ktorý sa umiestnil na 1. mieste verejnej neanonymnej súťaže, ktorú vyhlásilo mesto Kremnica 1. februára 2017.

Vyobrazenie loga mesta Kremnica ako aj prípustné grafické varianty a zásady používania loga mesta upravuje dizajn manuál, ktorý tvorí prílohu tejto smernice. Jeho dodržiavanie je záväzné pre všetkých používateľov loga mesta.

**2. POUŽITIE LOGA**

**2.1. Použitie loga na dokumentoch**

Logo s existujúcim erbom bude použité na dokumentoch a iných písomných výstupoch mesta Kremnica a Mestského úradu v Kremnici vyhotovovaných v rámci samosprávnych kompetencií (vyjadrenia, oznámenia, rozhodnutia, príkazy, smernice, zásady, všeobecne záväzné nariadenia, a pod.). Hlavičkový papier je prílohou tejto smernice.

**2.2. Použitie loga na vizitkách**

Logo bude použité na vizitkách vedenia mesta a jednotlivých oddelení a organizácií Mestského úradu v Kremnici. Vizitky tvoria prílohu tejto smernice.

**2.3. Použitie loga na vlastných reklamných a propagačných výstupoch**

Mesto Kremnica použije logo na vlastných reklamných a propagačných výstupoch, výstupoch v oblasti kultúry, cestovného ruchu a iných výstupoch mesta Kremnica smerujúcich k propagácii mesta Kremnica.

**2.4. Použitie loga na reklamných a propagačných výstupoch inými subjektmi**

Použitie loga na reklamných a propagačných výstupoch, výstupoch v oblasti kultúry, cestovného ruchu a iných výstupoch smerujúcich k propagácii mesta Kremnica realizovaných inými spolupracujúcimi subjektmi podlieha schváleniu Kultúrnym a informačným centrom mesta Kremnica.

Organizácie zriadené mestom Kremnica budú v oficiálnej komunikácii používať logo navrhnuté v dizajn manuáli. Hlavičkový papier a vizitky sú prílohou tejto smernice.

Logom organizácií budú označené budovy, v ktorých sídlia organizácie zriadené mestom Kremnica.

Súčasťou používania loga je písmo Pangram. Písmo sa používa najmä pri vlastných reklamných a propagačných výstupoch, výstupoch v oblasti kultúry, cestovného ruchu a iných výstupoch mesta Kremnica smerujúcich k propagácii mesta Kremnica. Písmo je prístupné v Kultúrnom a informačnom centre a MsKS. Každý používateľ loga vo vyššie uvedených materiáloch je povinný použiť stanovené písmo.

O dodatočnom použití loga na účely, ktoré nie sú spomenuté v tejto smernici rozhoduje primátor mesta.

**3. PODMIENKY POUŽITIA LOGA**

**3.1. Pravidlá použitia loga**

Akékoľvek použitie loga podlieha pravidlám stanoveným v dizajn manuáli, ktorý je prístupný na webovom sídle mesta [www.kremnica.sk](http://www.kremnica.sk).

Vizitky, ktoré sú prílohou tejto smernice, nie je možné nijakým spôsobom upravovať, meniť alebo akýmkoľvek spôsobom do nich zasahovať.

Hlavičkový papier, ktorý je prílohou tejto smernice sú zamestnanci povinní používať v komunikácii s tretími osobami. Hlavičkový papier nie je možné nijakým spôsobom meniť, upravovať alebo do neho zasahovať. Výnimkou je päta dokumentu v častiach o kontaktoch (telefónne číslo a e-mail).

Grafický formát vizitiek je prístupný v Kultúrnom a informačnom centre mesta a v Mestskom kultúrnom stredisku.

**4. ZÁVEREČNÉ USTANOVENIA**

**4.1. Záväznosť**

Smernica je záväzná pre všetkých zamestnancov Mestského úradu v Kremnici, pre všetkých zamestnancov Mestského bytového podniku mesta Kremnica a Kultúrneho a informačného centra mesta Kremnica.

**4.2. Platnosť a účinnosť**

Smernica primátora mesta č. 1/2017 o používaní loga mesta Kremnica:

a) používanie loga na reklamných predmetoch je platné a účinné odo dňa 01.03.2017

b) používanie dokumentov a hlavičkových listov s označením loga je platné a účinné odo dňa 01.04.2018

**4.3. Zodpovednosť za kontrolu**

Kontrolou dodržiavania tejto smernice sú poverení vedúci zamestnanci Mestského úradu v Kremnici, riaditeľka Mestského bytového podniku mesta Kremnica a riaditeľka Kultúrneho a informačného centra mesta Kremnica.

**4.4. Sankcie**

Nedodržanie pokynov uvedených v predpise sa môže klasifikovať ako porušenie pracovnej disciplíny.

**5. PRÍLOHY**

**Príloha č. 1. - Hlavičkový papier mesta Kremnica**

**Príloha č. 2. – Hlavičkový papier Mestského úradu v Kremnici**

**Príloha č. 3. – Hlavičkový papier Kultúrneho a informačného centra mesta Kremnica**

**Príloha č. 4. – Hlavičkový papier Mestského bytového podniku v Kremnici**

**Príloha č. 5. – Hlavičkový papier Hlavný kontrolór**

**Príloha č. 6. - Hlavičkový papier Matričný úrad**

**Príloha č. 7. - Hlavičkový papier Stavebný úrad**

**Príloha č. 8. – Vizitka mesta Kremnica**

**Príloha č. 9. – Vizitka Kultúrneho a informačného centra mesta Kremnica**

**Príloha č. 10. – Vizitka Relax – Centra na Skalke**

**Príloha č. 11. – Vizitka Mestského bytového podniku v Kremnici**

V Kremnici, dňa 28.02.2017

 Ing. Mgr. Alexander Ferenčík

 primátor mesta